આ તકે રાજકોટના સાંસદ અને પૂર્વ કેન્દ્રીય મંત્રી મોહનભાઈ કુંડારીયાએ રાજયના પ્રગતિશીલ મુખ્યમંત્રી વિજયભાઈ રૂપાણી અને ભાજપા સરકારને અભિનંદન પાઠવતા જણાવ્યું હતું કે, દેશના વડાપ્રધાન નરેન્દ્રભાઈ મોદીએ ૨૦૧૨માં રાજકોટ ખાતે સૌની યોજનાનું લોન્ચીંગ કર્યું હતુ અને આ અકલ્પનીય યોજના આજે સાકાર થઈ રહી છે ત્યારે જે રીતે ગંગાજીને ધરતી પર લાવવા ભગીરથ રાજાએ પોતાની તપસ્યાથી ઉતારી હતી તેવી જ રીતે નર્મદાના નીર સૌરાષ્ટ્રમાં લાવવા માટે આજે રાજયના મુખ્યમંત્રી વિજયભાઈ રૂપાણી ખરાઅર્થમાં સૌરાષ્ટ્રવાસીઓ માટે ભગીરથ કાર્ય કરી રહ્યા છે ત્યારે ગંગામાં સ્નાન કરવાથી પૂણ્ય મળે છે જયારે નર્મદા મૈયાના માત્ર દર્શન કરવાથી પૂણ્ય મળે છે. Loading. . .